Asaru taka
Asaru taka bija etniskā tīrīšana un aptuveni 60 000 "Piecu civilizēto cilšu" pamatiedzīvotāju piespiedu pārvietošana laika posmā no 1830. līdz 1850. gadam, ko veica ASV valdība. Amerikas pamatiedzīvotāju iznīcināšanas ietvaros — čiroku, muskogu (krīku), seminolu, čikasu un čoktavu cilšu pārstāvji tika piespiedu kārtā aizvesti no viņu senču dzimtenes ASV dienvidaustrumos uz nesen izraudzītu vietu uz rietumiem no Misisipi upes, ko noteica indiāņu izraidīšanas likums 1830. gadā. Čiroku pārvietošana 1838. gadā tika uzsākta pēc zelta atklāšanas netālu no Dahlonegas, Džordžijas štatā, kā rezultātā 1828. gadā Džordžijā sākās zelta drudzis. Pārvietotie cilvēki cieta no slimībām un bada, kamēr bija ceļā uz viņiem paredzēto vietu. Tūkstošiem cilvēku nomira no slimībām pirms sasniedza galamērķi, vai neilgi pēc tam. Daži vēsturnieki ir teikuši, ka notikums bija genocīds, lai gan citi šo apzīmējumu ir noraidījuši, un tas joprojām ir debašu jautājums.